b'\n_START_ARTICLE_\nUkrajinska dr\xc5\xbeavna samouprava u Ma\xc4\x91arskoj\n_START_PARAGRAPH_\nUkrajinska dr\xc5\xbeavna samouprava (ma\xc4\x91. Orsz\xc3\xa1gos Ukr\xc3\xa1n \xc3\x96nkorm\xc3\xa1nyzat) odnosno Zemaljska samouprava Ukrajinaca je samouprava koju narod Ukrajinaca u Ma\xc4\x91arskoj ima u skladu sa zakonima Republike Ma\xc4\x91arske.\n_START_SECTION_\nPovijest\n_START_PARAGRAPH_\nMa\xc4\x91arski parlament je donio Zakon o pravima nacionalnih i etni\xc4\x8dkih manjina u Republici Ma\xc4\x91arskoj, u kojem je predvidio ustavno pravo manjinama osnivati lokalne i manjinske samouprave. Uslijedili su lokalni izbori u Ma\xc4\x91arskoj 1994., \xc4\x8dime su sve manjine do\xc5\xa1le prvi put u povijesti u prigodu odlu\xc4\x8diti \xc5\xbeele li se same organizirati i odrediti kako \xc4\x87e se postaviti na politi\xc4\x8dkoj pozornici Republike Ma\xc4\x91arske. Manjine su iskoristile tu zakonsku mogu\xc4\x87nost.\n_START_SECTION_\nJedinice po \xc5\xbeupanijama\n_START_PARAGRAPH_\nGodine 2001. je u Ma\xc4\x91arskoj djelovalo 19 jedinica ukrajinske manjinske samouprave.'